laion/Wikipedia-Exotic huggingface dataset:
যুক্তফ্রন্ট

যুক্তফ্রন্ট হলো পাকিস্তানের পূর্ববঙ্গ প্রাদেশিক পরিষদের ১৯৫৪ খ্রিস্টাব্দের নির্বাচনে, মুসলিম লীগকে ক্ষমতাচ্যুত করার লক্ষ্যে অন্যান্য বিরোধী দল মিলে গঠিত একটি সমন্বিত রাজনৈতিক দল। ১৯৫৩ সালের ১৪ নভেম্বর, যুক্তফ্রন্ট গঠনের সিদ্ধান্ত নেওয়া হয়। পরবর্তীতে১. আওয়ামী মুসলিম লীগ (মাওলানা ভাসানী) ২. কৃষক শ্রমিক পার্টি (শের-ই-বাংলা এ কে ফজলুল হক), ৩.নেজামে ইসলাম পার্টি (মাওলানা আতাহার আলী),৪. বামপন্থী গণতন্ত্রী পার্টি (হাজী মোহাম্মদ দানেশ এবং মাহমুদ আলি সিলেটি), ও ৫.খিলাফতে রব্বানী পার্টি সহ মোট ৫টি রাজনৈতিকদল একসাথে মিলে যুক্তফ্রন্ট গঠন করে। তবে বাংলাদেশের স্বাধীনতার দলিলপত্র-এ দল সংখ্যা ৪টি দেওয়া আছে। যুক্তফ্রন্টের প্রধান তিন নেতা ছিলেন মওলানা ভাসানী, শেরে বাংলা একে ফজলুল হক এবং হোসেন শহীদ সোহরাওয়ার্দী। এই যুক্তফ্রন্ট ২১ দফার একটি নির্বাচনী ইশতেহার প্রকাশ করে। ঐ ইশতেহারের মধ্যে প্রধান দাবি ছিল লাহোর প্রস্তাবের ভিত্তিতে পূর্ববঙ্গকে পূর্ণ স্বায়ত্তশাসন প্রদান করা, বাংলা ভাষাকে রাষ্ট্রভাষা হিসাবে স্বীকৃতি দেয়া, ২১শে ফেব্রুয়ারি শহীদ দিবস ও সাধারণ ছুটি ঘোষণা করা, ভাষা শহীদদের স্মৃতিরক্ষার্থে শহীদ মিনার নির্মাণ করা ইত্যাদি। যুক্তফ্রন্টের নির্বাচনী প্রতীক ছিল "নৌকা" আর মুসলিম লীগ এর নির্বাচনী প্রতীক ছিল "হারিকেন"। ১৯৫৪ সালের মার্চের ৮ থেকে ১২ তারিখ পর্যন্ত অনুষ্ঠিত পূর্ব পাকিস্তান পরিষদের নির্বাচনে ২৩৭ টি মুসলিম (মোট আসন ছিল ৩০৯ টি) আসনের মধ্যে যুক্তফ্রন্ট ২২৩টি আসন অর্জন করে। তন্মধ্যে মওলানা ভাসানীর নেতৃত্বাধীন আওয়ামী মুসলিম লীগ ১৪৩ টি, শেরে বাংলা এ. কে. ফজলুল হকের কৃষক শ্রমিক পার্টি ৪৮ টি, নেজামে ইসলাম পার্টি ১৯ টি, গণতন্ত্রী দল ১৩ টি, কমিউনিস্ট পার্টি ৪ টি ও পরে যোগ দেওয়া স্বতন্ত্র ৮ টি। ক্ষমতাসীন রাজনৈতিক দল মুসলিম লীগ সম্পূর্ণরূপে এ নির্বাচনে পরাভূত হয় ; তারা কেবল ৯টি আসন লাভ করতে সমর্থ হয়। এ নির্বাচনে সংখ্যালঘু ধর্মীয় সম্প্রদায়ের জন্য ৭২টি আসন সংরক্ষিত ছিল। এগুলোর মধ্যে কংগ্রেস লাভ করেছিল ২৪টি আসন, কমিউনিস্ট পার্টি ৪টি, শিডিউল্ড কাস্ট ফাউন্ডেশন ২৭টি, গণতন্ত্রী দল ৩টি এবং ইউনাইটেড প্রগ্রেসিভ পার্টি ১৩টি আসন লাভ করেছিল। একজন স্বতন্ত্র প্রার্থী একটি আসনে জয়ী হয়েছিলেন। ১৯৫৪ সালের ৩ রা এপ্রিল শেরে বাংলা এ. কে. ফজলুক হক চার সদস্য বিশিষ্ট যুক্তফ্রন্ট মন্ত্রিসভা গঠন করেন। পূর্ণাঙ্গ মন্ত্রী পরিষদ গঠন করা হয় ১৫ মে তারিখে। প্রধানমন্ত্রী হিসেবে দায়িত্ব গ্রহণ করেন শেরে বাংলা আবুল কাশেম ফজলুল হক। ১৯৫৪ সালের ৩০ মে পাকিস্তানের গভর্নর জেনারেল গোলাম মোহাম্মদ যুক্তফ্রন্ট মন্ত্রী পরিষদ বাতিল করে দিয়ে শাসনতন্ত্রের ৯২(ক) ধারা জারীর মাধ্যমে প্রদেশে গভর্নরের শাসন প্রবর্তন করেন। যেই ধারা অনুসারে পরবর্তীতে শেখ মুজিবুর রহমানকে গ্রেফতার করা হয়। শেখ মুজিবুর রহমান (২০১২)। অসমাপ্ত আত্মজীবনী। ৬১ মতিঝিল বাণিজ্যিক এলাকা, ঢাকা-১০০০: দি ইউনিভার্সিটি প্রেস লিমিটেড। পৃষ্ঠা ২৯১। আইএসবিএন 9789845061957।  "যুক্তফ্রন্ট; ১৯৫৪ সালের নির্বাচন – Neehareka" (ইংরেজি ভাষায়)। ২০১৯-১০-২৫ তারিখে মূল থেকে আর্কাইভ করা। সংগ্রহের তারিখ ২০১৯-১০-২৫।  রঙ্গলাল সেন (১৯৮৬)। পলিটিক্যাল এলিটস ইন বাংলাদেশ। ঢাকা: ইউপিএল। পৃষ্ঠা ১২৩–১২৫।  বাংলাদেশের ইতিহাস ও বিশ্বসভ্যতা। বাংলাদেশ: জাতীয় শিক্ষাক্রম ও পাঠ্যপুস্তক বোর্ড কর্তৃক প্রকাশিত। ২০১৩। পৃষ্ঠা ১৫৩–১৫৪।
ইট্রিয়াম আয়রন গারনেট

ইট্রিয়াম আয়রন গারনেট (ওয়াইআইজি ) এক ধরনের সিনথেটিক গারনেট যার রাসায়নিক কম্পোজিশন Y3Fe2 (FeO4)3 বা Y3Fe5O12। এটি একটি ফেরিম্যাগনেটিক ম্যাটেরিয়াল যার কুরি তাপমাত্রা ৫৬০ কেল্ভিন। ওয়াইআইজি ইট্রিয়াম ফেরাইট গারনেট হিসাবেও পরিচিত হতে পারে, কিন্তু সাধারণত পাউডার ফর্মে থাকলে  তাকে আয়রন ইটরিয়াম অক্সাইড বা ইটরিয়াম আয়রণ অক্সাইড বলা হয়। ওয়াইআইজি-তে, আটটি অক্সিজেন আয়নের সাথে সমন্বিত থাকা প্রতিটি ইটিরিয়াম (III) আয়নের সাথে প্রতি পাঁচটি আয়রন (III) আয়ন দুটি অক্টাহেড্রাল এবং তিনটি টেট্রাহেড্রাল সাইট দখল করে যা অনিয়মিত ঘনক্ষেত্রে তৈরি করে। আয়রন আয়নগুলি দুটি কো-অর্ডিনেশন সাইটে অবস্থান করে  ভিন্ন স্পিন প্রদর্শন করে, যার ফলে চৌম্বকীয় আচরণ দেখা যায়। উদাহরণস্বরূপ, বিরল মৃত্তিকা মৌল দ্বারা নির্দিষ্ট সাইটগুলি প্রতিস্থাপিত করে আকর্ষণীয় চৌম্বকীয় বৈশিষ্ট্য পাওয়া যেতে পারে। ওয়াইআইজি-র রয়েছে একটি উচ্চ ভার্ডিট ধ্রুবক যা ফ্যারাডে ইফেক্ট এর ফলে হয়, এবং রয়েছে মাইক্রোওয়েভ ফ্রিকোয়েন্সির উচ্চ কিউ ফ্যাক্টর, ইনফ্রারেড তরঙ্গদৈর্ঘ্যের লো অ্যাবজরপশন যা ১২০০ এনএম এর নিচে এবং ইলেক্ট্রন স্পিন রেজোন্যান্স এ খুব ছোট লাইনউইথ। এই বৈশিষ্ট্যগুলি সুপারকন্ডাক্টরগুলিতে এমওআই (ম্যাগনেটো অপটিক্যাল ইমেজিং) অ্যাপ্লিকেশনগুলির জন্য উপযোগী। ওয়াইআইজি মাইক্রোওয়েভ, অ্যাকোস্টিক, অপটিক্যাল এবং ম্যাগনেটো অপটিক্যাল অ্যাপ্লিকেশনগুলিতে ব্যবহৃত হয়, উদাহরণ স্বরূপঃ মাইক্রোওয়েভ ওয়াইআইজি ফিল্টার, বা অ্যাকোস্টিক ট্রান্সমিটার এবং ট্রান্সডিউসার। এটি ৬০০ এনএম এর বেশি লাইট ওয়েভ লেন্থ এর জন্য স্বচ্ছ। ফ্যারাডে রোটেটরের সলিড-স্টেট লেজারে, ডেটা স্টোরেজ এবং বিভিন্ন ননলিনিয়ার অপটিক্স অ্যাপ্লিকেশনগুলিতে এর ব্যবহার খুঁজে পাওয়া যায় । Elements, American। "Yttrium Iron Garnet - YIG"। American Elements (ইংরেজি ভাষায়)। সংগ্রহের তারিখ ২০২০-০৬-২৭।  Cherepanov, Vladimir; Kolokolov, Igor; L'vov, Victor (১৯৯৩-০৭-০১)। "The saga of YIG: Spectra, thermodynamics, interaction and relaxation of magnons in a complex magnet"। Physics Reports (ইংরেজি ভাষায়)। 229 (3): 81–144। আইএসএসএন 0370-1573। ডিওআই:10.1016/0370-1573(93)90107-O।  "Yttrium Iron Oxide / Yttrium Ferrite (Y3Fe5O12) Nanoparticles – Properties, Applications"। AZoNano.com (ইংরেজি ভাষায়)। ২০১৩-০৪-০৯। সংগ্রহের তারিখ ২০২০-০৬-২৭।  Goulon, J; Rogalev, A; Wilhelm, F; Goujon, G; Yaresko, A; Brouder, Ch; Ben Youssef, J (২০১২-০৬-০১)। "Site-selective couplings in x-ray-detected magnetic resonance spectra of rare-earth-substituted yttrium iron garnets"। New Journal of Physics (ইংরেজি ভাষায়)। 14 (6): 063001। আইএসএসএন 1367-2630। ডিওআই:10.1088/1367-2630/14/6/063001।  Grattan, K. T. V.; Grattan, L. S.; Meggitt, B. T. (১৯৯৯-০৪-৩০)। Optical Fiber Sensor Technology: Volume 3: Applications and Systems (ইংরেজি ভাষায়)। Springer Science & Business Media। আইএসবিএন 978-0-412-82570-5।  Belov, Leonid A.; Smolskiy, Sergey M.; Kochemasov, Victor N. (২০১২)। Handbook of RF, Microwave, and Millimeter-wave Components (ইংরেজি ভাষায়)। Artech House। আইএসবিএন 978-1-60807-209-5।  Sirohi (১৯৯০-১২-১৮)। Optical Components, Techniques, and Systems in Engineering (ইংরেজি ভাষায়)। CRC Press। আইএসবিএন 978-0-8247-8395-2।  "Periodic Table of Elements: Los Alamos National Laboratory"। periodic.lanl.gov। সংগ্রহের তারিখ ২০২০-০৬-২৭।
ভালোবাসা রোগ

ভালোবাসা রোগ (ইংরেজি: Love sickness) কোনো চিকিৎসীয় শিরোনাম নয়, এবং এটি ভালোবাসায় পতিত হওয়াকে মনস্তাত্ত্বিক ও শারীরিকভাবে ব্যাখ্যা করতে ব্যবহৃত হয়। ঐতিহাসিকভাবে, ভালোবাসা রোগ বলতে বোঝায় ভালোবাসা সংশ্লিষ্ট এক ধরনের মানসিক পীড়া। স্বীকৃত রেনেসা ব্যক্তিত্বরা; উদাহরণস্বরূপ ইবনে সিনা বিষণ্নতাকে এই মানসিক পীড়ার প্রথম লক্ষণ হিসেবে দায়ী করেছেন। Overton, Jennifer (২০০৩)। Snapshots of Autism। পৃষ্ঠা 58।
ফৌজী

ফৌজী (ফার্সি: فوجي) ফৌজি রূপে রোমানাইজড) হলো ইরানের রাজাভি খোরাসান প্রদেশের মধ্য জেলা সোলতানাবাদ পল্লী জেলার একটি গ্রাম। ২০০৬ এর আদমশুমারিতে, এর জনসংখ্যা ২৭১ জন। ৬৪ টি পরিবার। "Wayback Machine"। web.archive.org। ২০১১-০৯-২০। Archived from the original on ২০১১-০৯-২০। সংগ্রহের তারিখ ২০২০-০৬-২৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
গুয়াতেমালা ব্যাংক

গুয়াতেমালা ব্যাংক (স্পেনীয়: Banco de Guatemala গুয়াতেমালার ব্যাংক) হল গুয়াতেমালার কেন্দ্রীয় ব্যাংক। এটি ১৯৪৫ সালে প্রতিষ্ঠিত হয়। ২০১৮ সালের অক্টোবর থেকে সার্হিও ফ্রান্সিস্কো রেসিনস রিভেরা ব্যাংকের সভাপতি হিসেবে আছেন। ম্যানুয়েল নরিগা মোরায়েস (১৯৪৬–১৯৫৪) ম্যানুয়েল বান্ডফেল্ড জুরেগুই (১৯৫৪) গ্যাব্রিয়েল ওরেয়ানা এস্ত্রাদা (১৯৫৪–১৯৫৮) গুস্তাভো মিরান পোরাস (১৯৫৮–১৯৬০) আর্তুরো পেরেজ গ্যালিয়ানো (১৯৬০–১৯৬৬) ফ্রান্সিসকো ফার্নান্দেজ রিভাস (১৯৬৬–১৯৭০) অগস্টো কনট্রেস গডয় (১৯৭০–১৯৭৪) ম্যানুয়েল ময়ান্ডেজ এসকোবার (১৯৭৪–১৯৭৮) প্লিনিও আলফ্রেডো গ্রাজিও ব্যারিয়াস (১৯৭৮–১৯৮২) হোর্হে গঞ্জালেজ ডেল ভ্যালি (১৯৮২) আরমান্ডো গঞ্জালেজ ক্যাম্পো (১৯৮৩) কার্লোস হামবার্তো আল্পেরে পেরেজ (১৯৮৩–১৯৮৪) অস্কার আলভারেজ মেরোকোয়েন (১৯৮৪–১৯৮৫) হোর্হে লুইস মনজান জুরেজ (১৯৮৫–১৯৮৬) হোসে ফেদারিকো লিনিয়ার্স মার্টিনিজ (১৯৮৬–১৯৮৭) হোসে মিগুয়েল গাইতান রামরেজ (১৯৮৭–১৯৮৯) লিজার্ডো আর্তুরো সোসা ল্যাপেজ (১৯৮৯–১৯৯০) অস্কার হাম্বার্তো পিনেদা রোবেলস (১৯৯০-১৯৯১) হোসে ফেদারিকো লিনিয়ার্স মার্টিনিজ (১৯৯১–১৯৯৩) লিজার্ডো আর্তুরো সোসা ল্যাপেজ (১৯৯৩) উইলি ওয়াল্ডেমার জাপাটা সাগাস্তুম (১৯৯৩–১৯৯৭) এডিন হোমরো ভেলাজকুয়েজ এসকোবেদো (১৯৯৭-২০০০) লিজার্ডো আর্তুরো সোসা রামিরেজ (২০০০-২০০৬) মারিয়া আন্তোনিটা দেল সিড নাভাস দে বোনিলা (২০০৬–২০১০) এডগার বালতাজার বারকুন দুরান (২০১০-২০১৪) হুলিও রবার্তো সুয়ারেজ গুয়েরা (২০১৪–১০১৮) সার্হিও ফ্রান্সিসকো রিকিনোস রিভেরা (২০১৮-) উৎস: গুয়াতেমালা ব্যাংক। গুয়াতেমালার অর্থনীতি https://d-nb.info/1138787981/34 "Cronología de Autoridades del Banco de Guatemala: Presidentes, Vicepresidentes y Gerentes - Presidentes"। banguat.gob.gt। ১১ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৬।  "সংরক্ষণাগারভুক্ত অনুলিপি"। ২৯ জুন ২০২০ তারিখে মূল থেকে আর্কাইভ করা। সংগ্রহের তারিখ ২৭ জুন ২০২০।  প্রাতিষ্ঠানিক ওয়েবসাইট Documents and clippings about গুয়াতেমালা ব্যাংক in the 20th Century Press Archives of the ZBW টেমপ্লেট:গুয়াতেমালা প্রসঙ্গ টেমপ্লেট:কেন্দ্রীয় ব্যাংক
সিকিম সরকার

সিকিম সরকার হচ্ছে ভারতের সিকিম রাজ্য তথা এর অন্তর্ভুক্ত চারটি জেলার সর্বোচ্চ শাসনতান্ত্রিক কর্তৃপক্ষ। এটি সিকিম রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। সিকিম সরকার একজন রাজ্যপালের নেতৃত্বে নির্বাহী বিভাগ, সিকিম উচ্চ ন্যায়ালয়ের প্রধান বিচারপতির নেতৃত্বে একটি বিচার বিভাগ এবং সিকিম বিধানসভা নামে একটি বিধানসভা নিয়ে গঠিত। ভারতের অন্যান্য রাজ্যের মতো সিকিম রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে সিকিমের প্রশাসনিক কার্যক্রম পরিচালিত হয়ে থাকে। গ্যাংটক হচ্ছে সিকিমের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত। সিকিম উচ্চ ন্যায়ালয় (সিকিম হাইকোর্ট) গ্যাংটকে অবস্থিত যা রাজ্য সরকারের বিচার বিভাগীয় প্রধান। মণিপুর উচ্চ ন্যায়ালয় রাজ্যে উদ্ভূত মামলার ক্ষেত্রে এখতিয়ার এবং ক্ষমতা প্রয়োগ করে। সিকিমের বর্তমান বিধানসভাটি এককক্ষবিশিষ্ট। সিকিম বিধানসভা মোট ৩২জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর। প্রেম সিং তামাং: মুখ্যমন্ত্রী, স্বরাষ্ট্র বিভাগ, আবগারি দফতর, অর্থ কুঙ্গা নিমা লেপচা: মানব সম্পদ উন্নয়ন, ভূমি রাজস্ব এবং দুর্যোগ ব্যবস্থাপনা, আইন ও আইন বিষয়ক, সংসদীয় বিষয়াবলী। সোনম লামা: পল্লী পরিচালনা ও উন্নয়ন, পঞ্চায়েতী রাজ এবং সমবায় ও উপদেষ্টা বিভাগসমূহ। বেদু সিংহ পান্থ: পর্যটন ও বেসামরিক বিমান এবং বাণিজ্য ও শিল্প। লোকনাথ শর্মা: তথ্য ও জনসম্পর্ক বিভাগ আইপিআর, খাদ্য সুরক্ষা, কৃষি উন্নয়ন, উদ্যান ও নগদ শস্য উন্নয়ন, সেচ ও বন্যা নিয়ন্ত্রণ ও পশুপালন, পশুসম্পদ মৎস্য ও পশু সেবা সঞ্জিত খারেল সিকিম পাবলিক ওয়ার্কস (বিল্ডিং অ্যান্ড হাউজিং) এবং ট্রান্সপোর্ট ডিপার্টমেন্ট (এসএনটি)। অরুণ উপ্রেতি নগর উন্নয়ন ও আবাসন উন্নয়ন, খাদ্য, নাগরিক সরবরাহ এবং ভোক্তা বিষয়াবলী ভীম হাং লিম্বু পানি সরবরাহ ও জনস্বাস্থ্য প্রকৌশল ও পানি সম্পদ এবং নদী উন্নয়ন বিভাগসমূহ। কর্ম লোদে ভুটিয়া: বন, পরিবেশ ও বন্যজীবন ব্যবস্থাপনা, খনি, খনিজ ও ভূতত্ত্ব এবং বিজ্ঞান ও প্রযুক্তি। মণি কুমার শর্মা: স্বাস্থ্যসেবা, মানব পরিষেবা ও পরিবার কল্যাণ এবং সামাজিক ন্যায়বিচার, ক্ষমতায়ন ও কল্যাণ বিভাগ সমদুপ লেপচা গণপূর্ত (সড়ক ও সেতু), সাংস্কৃতিক ঐতিহ্য বিভাগ এমএন শেরপা শক্তি ও শ্রম বিভাগ। ভারত সরকার Government of Sikkim "Jurisdiction and Seats of Indian High Courts"। Eastern Book Company। সংগ্রহের তারিখ ২০০৮-০৫-১২।  Sikkim Legislative Assembly "Sikkim Government Ministers List with Portfolios 2016"। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ জুন ২০২০।  "Sikkim Legislative Assembly"। Legislative Bodies in India। National Informatics Centre। সংগ্রহের তারিখ ২০০৮-০৫-১০।  1st Session of 10th SLA https://web.archive.org/web/20190608013156/http://voiceofsikkim.com/2019/06/03/1st-session-of-10th-sla-session-concludes-opp-sdf-mlas-staged-walk-out/ Cabinet Ministers of 2019 wef 27 May 2019 https://web.archive.org/web/20190608013147/http://voiceofsikkim.com/2019/05/31/portfolios-assigned-to-skm-ministers/ দাপ্তরিক ওয়েবসাইট
বেলুন মাছ

বেলুন মাছ ডায়োডোনটিডি পরিবারভুক্ত এক প্রজাতির মাছ, যা সাধারণত সামুদ্রিক মাছ। তবে এর কিছু প্রতিরূপ মিঠা জলেতেও বাস করে যা বাংলাদেশে স্থানীয় ভাবে পটকা মাছ ফোটকা মাছ এবং টেপা মাছ হিসেবে পরিচিত। এরা দেহের মধ্যে জল ঢুকিয়ে দেহকে বেলুনের মতো ফুলিয়ে ফেলতে পারে বলেই এদের "বেলুন মাছ" নামে আখ্যায়িত করা হয়। হুমকির মুখে পড়লে অথবা ভয় পেলে বেলুন মাছ এদের দেহের ভেতরে জল ঢুকিয়ে দেহকে বেলুনের মতো ফুলিয়ে ফেলে। এ সময় এদের তীক্ষ্ণ লম্বা কাঁটাগুলো সজারুর কাঁটার মতো খাড়া হয়ে যায়। এ অবস্খা দেখে তখন সম্ভাব্য শত্রু ভয়ে পালিয়ে যায়। পশ্চিম আটলান্টিক মহাসাগর থেকে শুরু করে ফ্লোরিডা, বাহামা, ব্রাজিলের দক্ষিণাংশসহ পৃথিবীর প্রায় সব সাগরেই এদের পাওয়া যায়। সাধারণতঃ সমুদ্রের শিলাময় তলদেশে এদের বসবাস ও বিচরণ। সমুদ্রপৃষ্ঠের উপরিতল থেকে ৬ থেকে ৩৫ ফুট গভীরতায় এরা চলাফেরা করে। বেলুন মাছের দেহের দৈর্ঘ্য আট থেকে ১৮ ইঞ্চি। দেহে লম্বা তীক্ষ্ণ কাঁটা রয়েছে। এরা যখন দেহকে ফুলিয়ে রাখে তখন এ কাঁটাগুলো খাড়া হয়ে থাকে। এদের চোখের ওপরে ও নিচে বাদামি রেখা রয়েছে। পুচ্ছ, পৃষ্ঠ ও বক্ষ-পাখনার মাধ্যমে এরা প্রবালের মধ্য দিয়ে ধীরগতিতে চলতে পারে। এ ছাড়া উত্তেজিত হলে এরা গায়ের রঙও পরিবর্তন করতে পারে। বেলুন মাছ নিশাচর শিকারি। দিনের বেলায় প্রবালের ফাঁকে-ফোকরে লুকিয়ে থাকে। এরা এদের দাঁতগুলোকে একত্র করে মুখকে ঠোঁটের মতো করে শামুক, সামুদ্রিক আর্চিন ও হার্মিট কাঁকড়ার খোলস ফাটিয়ে ফেলতে পারে। শামুক, সামুদ্রিক আর্চিন, কাঁকড়াই ইত্যাদি জলজ প্রাণীই এদের খাবার। অন্যদিকে ডলফিন ও হাঙ্গর এবং পেলাজিক অঞ্চলের বিভিন্ন শিকারি মাছ এদের প্রধান শত্রু। এ কে আতাউর রহমান, ফ্রেশওয়াটার ফিশেয অব বাংলাদেশ, যুলযিক্যাল সোসাইটি অব বাংলাদেশ, ২০০৫ (২য় সং), পৃঃ ৭০ উইকিপ্রজাতিতে-এ বিষয় সম্পর্কিত তথ্য রয়েছে: বেলুন মাছ উইকিমিডিয়া কমন্সে বেলুন মাছ সংক্রান্ত মিডিয়া রয়েছে। Fugu sequencing project Tetraodon sequencing project EMedicine Article about the Toxicity of Tetrodotoxin FishBase listing for Tetraodontidae Article regarding Tectin's use in pain relief
চেক প্রথম লিগ

চেক প্রথম লিগ (এছাড়াও ফর্চুনা লিগা নামেও পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি চেক পেশাদার লিগ, যা ১৯৯৩ সালে প্রতিষ্ঠিত হয়েছে। এই লিগটি চেক ফুটবল লিগ পদ্ধতির শীর্ষস্তরের ফুটবল প্রতিযোগিতা। চেক প্রজাতন্ত্র ফুটবল এসোসিয়েশন দ্বারা পরিচালিত চেক প্রথম লিগে সর্বমোট ১৬টি ক্লাব প্রতিযোগিতা করে থাকে; যার মধ্য হতে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং পয়েন্ট তালিকার নিচের দলটি চেক জাতীয় ফুটবল লিগে অবনমিত হয়। চেক প্রথম লিগের প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নশিপ পর্বে প্রবেশ করে এবং নিচের দিকের ৬টি দল অবনমন পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, পয়েন্ট তালিকার সর্বশেষ দলটি স্বয়ংক্রিয়ভাবে চেক ফুটবল লিগ পদ্ধতির দ্বিতীয় স্তরে অবনমিত হয়। একই সাথে, চেক জাতীয় ফুটবল লিগের চ্যাম্পিয়ন দল স্বয়ংক্রিয়ভাবে চেক প্রথম লিগে উন্নীত হয়। অন্যদিকে, চেক প্রথম লিগের পয়েন্ট টেবিলের ১৪ এবং ১৫তম দল এবং চেক জাতীয় ফুটবল লিগের ২য় এবং ৩য় স্থান অধিকারী দল প্লে-অফে অংশগ্রহণ করে। চেক প্রজাতন্ত্র ফুটবল এসোসিয়েশন চেক জাতীয় ফুটবল লিগ চেক কাপ "চেক প্রথম লিগের প্রতিষ্ঠা"। thefootballstadiums। সংগ্রহের তারিখ ২৭ জুন ২০২০।  "চেক প্রথম লিগ"। livesoccertv। সংগ্রহের তারিখ ২৭ জুন ২০২০।  দাপ্তরিক ওয়েবসাইট (ইংরেজি) চেক ফুটবলের প্রাতিষ্ঠানিক ওয়েবসাইট fotbal.iDNES.cz eFotbal.cz-এ চেক প্রথম লিগ লিগ৩২১.কমে – চেক প্রথম লিগের পয়েন্ট তালিকা, রেকর্ড এবং পরিসংখ্যান (ইংরেজি) আরএসএসএসএফ.কমে চেক প্রজাতন্ত্র – চ্যাম্পিয়নের তালিকা টেমপ্লেট:চেক প্রথম লিগ টেমপ্লেট:চেক প্রজাতন্ত্রে ফুটবল
ইরফান ভাট্টি

ইরফান আহসান কালিম ভাট্টি (উর্দু: عرفان بھٹی‎‎; জন্ম: ২৮ সেপ্টেম্বর, ১৯৬৪) পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনাকালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ ক্রিকেট অ্যাসোসিয়েশন, খান রিসার্চ ল্যাবস ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইরফান ভাট্টি। ১৯৮৭-৮৮ মৌসুম থেকে ২০০১-০২ মৌসুম পর্যন্ত ইরফান ভাট্টি’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ইরফান ভাট্টি। ২৭ ডিসেম্বর, ১৯৯৩ তারিখে লাহোরে সফরকারী জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি। "Players / Pakistan / ODI caps"। Cricinfo। সংগ্রহের তারিখ ২৭ জুন ২০২০।  "Pakistan ODI Batting Averages"। Cricinfo। সংগ্রহের তারিখ ২৭ জুন ২০২০।  "Pakistan ODI Bowling Averages"। Cricinfo। সংগ্রহের তারিখ ২৭ জুন ২০২০।  আজহার মাহমুদ নাসিম-উল-গণি প্রথম-শ্রেণীর ক্রিকেট দলসমূহের বর্তমান তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ইরফান ভাট্টি (ইংরেজি) ক্রিকেটআর্কাইভে ইরফান ভাট্টি (সদস্যতা প্রয়োজনীয়) (ইংরেজি)
রফিউদ্দিন দেওবন্দি

রফি উদ্দিন দেওবন্দি (১৮৩৬-১৮৯০, উর্দু : رفیع الدین دیوبندی) ছিলেন দারুল উলুম দেওবন্দের দ্বিতীয় আচার্য এবং তার প্রতিষ্ঠাতা সদস্য। তিনি ইসলামের তৃতীয় খলিফা ওসমানের বংশধর, তাই তাঁকে রফি উদ্দিন উসমানী নামেও ডাকা হয়। হযরত মাওলানা রফি উদ্দিন ১৮৩৬ সালে ব্রিটিশ ভারতের সাহারানপুর জেলার দেওবন্দে জন্মগ্রহণ করেন। তার পিতার নাম মাওলানা ফরিদ উদ্দিন উসমানী দেওবন্দি। তিনি হযরত শাহ আবদুল গণি মুজাদ্দেদী সাহেবের অন্যতম খলিফা এবং মুত্তাকী ও পরহেজগার ব্যক্তি ছিলেন। অন্যান্যদের সাথে ১৮৬৬ সালে দারুল উলুম দেওবন্দ প্রতিষ্ঠা করেন। হাজী মুহাম্মদ আবেদ হজ্বে গেলে তিনি দুইবার দারুল উলূম দেওবন্দের অস্থায়ী আচার্য হিসাবে নিযুক্ত হন। প্রথমবারের মতো ১২৮৪ হিজরিতে (১৮৬৭ ইং) এবং ১২৮৫ হিজরিতে (১৮৬৮ ইং)। তারপরে প্রায় তিন বছর পর তাকে স্থায়ী আচার্য করা হয়। ১৮৭১ইং থেকে ১৮৮৮ ইং পর্যন্ত প্রায় ১৯ বছর তিনি এই দায়িত্ব পালন করেন। তার সময়ে দারুল উলুম দেওবন্দের স্থাপনাগুলো নির্মাণ হয়। মাওলানা মুফতী আজিজুর রহমান (মৃত্যু: ১৯২৮) রফি উদ্দিনের কাছ থেকে খেলাফত গ্রহণ করেছিলেন। ১৮৮৮ সালে তিনি ইচ্ছাকৃতভাবে মদীনায় চলে যান এবং দু'বছর পরে সেখানে তার মৃত্যু হয়। জান্নাতুল বাকিতে তাকে দাফন করা হয়। আকাবিরে সিত্তাহ দেওবন্দি ব্যক্তিত্বের তালিকা দারুল উলুম দেওবন্দের আচার্যের তালিকা ড. নওয়াজ দেওবন্দি। আকাবিরে দেওবন্দ: জীবন ও কর্ম। আনোয়ার লাইব্রেরি।  সৈয়দ মাহবুব রিজভি। "আরবাব-ই-এহতেমাম"। হিস্টোরি অব দ্য দার আল-উলুম দেওবন্দ (২য় খণ্ড) (পিডিএফ)। অধ্যাপক মুরতাজ হুসাইন এফ. কুরাইশী কর্তৃক অনূদিত (১৯৮১ সংস্করণ)। ইদারা-ই-এহতেমাম, দারুল উলুম দেওবন্দ। পৃষ্ঠা ১৬৪—১৭৮। সংগ্রহের তারিখ ৯ মে ২০২০।  আজীজ, হাসান (২০২২)। বিস্মৃত মনীষা: দারুল উলুম দেওবন্দের বিস্মৃত মনীষীদের জীবনালেখ্য। ঢাকা: পুনরায় প্রকাশন। পৃষ্ঠা ৩৭–৪২।  উইলিয়াম ক্যাসলার জ্যাকসন। A Subcontinent's Sunni Schism: The Deobandi-Barelvi Rivalry and the Creation of Modern South Asia the Creation of Modern South Asia। surface.syr.edu। সিরাকিউজ বিশ্ববিদ্যালয়। পৃষ্ঠা ১০৫। সংগ্রহের তারিখ ২৭ জুন ২০২০।  "Arbab-e-Ihtemam (Vice Chancellors) Page One"। www.darululoom-deoband.com। সংগ্রহের তারিখ ২০২০-০৬-২৭।
প্রিমেইরা লিগা

প্রিমেইরা লিগা ([pɾiˈmɐjɾɐ ˈliɣɐ]; ইংরেজি: Premier League; এছাড়াও লিগা এনওএস অথবা পর্তুগিজ প্রিমিয়ার লিগ নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি পর্তুগিজ পেশাদার লিগ, যা ১৯৩৪ সালে প্রতিষ্ঠিত হয়েছে। এই লিগটি পর্তুগিজ ফুটবল লিগ পদ্ধতির শীর্ষস্তরের ফুটবল প্রতিযোগিতা। পর্তুগিজ ফুটবল ফেডারেশন দ্বারা পরিচালিত প্রিমেইরা লিগায় সর্বমোট ১৮টি ক্লাব প্রতিযোগিতা করে থাকে; যার মধ্য হতে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং পয়েন্ট তালিকার নিচের দল লিগাপ্রোতে অবনমিত হয়। প্রিমেইরা লিগার প্রতিটি মৌসুমে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। প্রতিটি মৌসুমের শেষে, পয়েন্ট তালিকার নিচের দুটি দল স্বয়ংক্রিয়ভাবে ক্রোয়েশীয় ফুটবল লিগ পদ্ধতির দ্বিতীয় স্তরে অবনমিত হয়। একই সাথে, লিগাপ্রোর চ্যাম্পিয়ন এবং দ্বিতীয় স্থান অর্জনকারী দল স্বয়ংক্রিয়ভাবে প্রিমেইরা লিগায় উন্নীত হয়। পর্তুগিজ ফুটবল ফেডারেশন লিগাপ্রো তাসা জে পর্তুগাল সুপেরতাসা কাঞ্জিদো জে অলিভেইরা "প্রিমেইরা লিগার ইতিহাস"। সকারটাইমস। সংগ্রহের তারিখ ২৭ জুন ২০২০।  "প্রিমেইরা লিগার প্রতিষ্ঠা"। ফুটবলহিস্টোরি। সংগ্রহের তারিখ ২৭ জুন ২০২০।  "FPF não se vincula a "memorando de entendimento" entre Belenenses e Gil Vicente"। Record (পর্তুগিজ ভাষায়)। ১৩ ডিসেম্বর ২০১৭। সংগ্রহের তারিখ ১৫ ডিসেম্বর ২০১৭।  দাপ্তরিক ওয়েবসাইট (পর্তুগিজ) আরএসএসএসএফ.কমে পর্তুগাল – চ্যাম্পিয়নের তালিকা টেমপ্লেট:প্রিমেইরা লিগার দল টেমপ্লেট:প্রিমেইরা লিগা মৌসুম টেমপ্লেট:পর্তুগালে ফুটবল
মণিপুর সরকার

মণিপুর সরকার হচ্ছে ভারতের মণিপুর রাজ্য তথা এর অন্তর্ভুক্ত ১৬টি জেলার সর্বোচ্চ শাসনতান্ত্রিক কর্তৃপক্ষ। এটি মণিপুর রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। মণিপুর সরকার একজন রাজ্যপালের নেতৃত্বে নির্বাহী বিভাগ, মণিপুর উচ্চ ন্যায়ালয়ের প্রধান বিচারপতির নেতৃত্বে একটি বিচার বিভাগ এবং সিকিম বিধানসভা নামে একটি বিধানসভা নিয়ে গঠিত। ভারতের অন্যান্য রাজ্যের মতো মণিপুর রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে মণিপুরের প্রশাসনিক কার্যক্রম পরিচালিত হয়ে থাকে। ইম্ফল হচ্ছে মণিপুরের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত। মণিপুর উচ্চ ন্যায়ালয় (উচ্চ আদালত বা হাইকোর্ট) ইম্ফলে অবস্থিত যা রাজ্য সরকারের বিচার বিভাগীয় প্রধান। মণিপুর উচ্চ ন্যায়ালয় রাজ্যে উদ্ভূত মামলার ক্ষেত্রে এখতিয়ার এবং ক্ষমতা প্রয়োগ করে। মণিপুরের বর্তমান বিধানসভাটি এককক্ষবিশিষ্ট। মণিপুর বিধানসভা মোট ৬০জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর। ২০১৭ সালের ১৫ মার্চে মুখ্যমন্ত্রী নংথোম্বাম বীরেন সিং তার মনোনীত বিভিন্ন দলের ৮ জন মন্ত্রীর সাথে মন্ত্রিপরিষদের শপথ নিয়েছিলেন। পরবর্তীতে আরো ৪ জন নতুন মন্ত্রী যুক্ত করে মন্ত্রিসভার পরিধি বৃদ্ধি করা হয়। ভারত সরকার "Jurisdiction and Seats of Indian High Courts"। Eastern Book Company। সংগ্রহের তারিখ ২০০৮-০৫-১২।  "Manipur Legislative Assembly"। Legislative Bodies in India। National Informatics Centre, Government of India। সংগ্রহের তারিখ ২০০৮-০৫-১০।  "সংরক্ষণাগারভুক্ত অনুলিপি"। ৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০২১।  Livemint (২০১৭-০৩-১৫)। "Manipur gets its first BJP govt as Biren Singh takes oath along with 8 ministers"। Livemint (ইংরেজি ভাষায়)। সংগ্রহের তারিখ ২০২০-০৩-২৫।